På rygtebørsen har den ambitiøse mor til syv ofte været nævnt som »Mini-Merkel«, »kronprinsessen« og den oplagte arvtager.

Da Ursula von der Leyen i 2013 blev Tysklands første kvindelige forsvarsminister, var der en del spekulationer om, hvorvidt von der Leyen var ved at blive kørt i stilling til at blive forbundskansler Angela Merkels efterfølger som leder af de kristelige demokrater (CDU) i Tyskland.

Men titlen som Tysklands forsvarsminister har vist sig at være noget af en mundfuld for den 60-årige politiker. Ursula Von der Leyen fik tildelt et svært job, og det har medført en hel del problemer.